open-index/open-wikipedia-markdown huggingface dataset:
Κάιλ Χιλ

Ο **Κάιλ Έρικ Χιλ** (γεννήθηκε στις 7 Απριλίου 1979) είναι Αμερικανός πρώην επαγγελματίας καλαθοσφαιριστής . Επιλέχθηκε από τους Ντάλας Μάβερικς στο ντραφτ του ΝΒΑ το 2001 με την 44η συνολική επιλογή. Τα δικαιώματα του Χιλ στο NBA ανταλλάχθηκαν στη συνέχεια από τους Μάβερικς λίγο μετά το ντραφτ στους Χιούστον Ρόκετς .

## Σταδιοδρομία λυκείου και κολεγίου
Ο Χιλ παρακολούθησε και έπαιξε μπάσκετ στο Λύκειο Άργο Κομιούνιτι στο Σάμιτ, στο Illinois . Έπαιξε κολεγιακό μπάσκετ στο Πανεπιστήμιο του Ίστερν Ιλινόις .

## Επαγγελματική σταδιοδρομία
Αφού επιλέχθηκε στο ντραφτ του ΝΒΑ το 2001, ο Χιλ πήγε αμέσως στην Ευρώπη και υπέγραψε με τη γαλλική ΑΣΒΕΛ, όπου έπαιξε στην Ευρωλίγκα με τον Νίκολα Βούιτσιτς, όπου είχε μέσο όρο 13,4 πόντους ανά παιχνίδι και κατέκτησε το Κύπελλο Γαλλίας.

Στη συνέχεια ο Χιλ πήγε σε άλλη γαλλική ομάδα, την Πω-Ορτέζ, όπου κατέγραψε 9,5 πόντους ανά αγώνα σε 25 λεπτά συμμετοχής ανά παιχνίδι. Έπειτα έπαιξε για λίγο με την ΑΕΚ  και στη συνέχεια με την Λαουρετάνα Μπιέλα στην Ιταλία την περίοδο 2003–04. Ακολούθησε με μία εξαιρετική χρονιά με την κροατική KK Ζάνταρ .

Μετά τη Ζάνταρ, πήγε στην ιταλική Σναϊντέρο Ούντινε, όπου έπαιξε καλά και είχε περισσότερους από 15 πόντους κατά μέσο όρο ανά αγώνα κατά τη διάρκεια της περιόδου 2005–06. Αμέσως μετά πήγε στην ισπανική Χιρόνα, αλλά ένας τραυματισμός που υπέστη στον αχίλλειο τένοντα τον εμπόδισε να παίξει πολύ. Κατά τη διάρκεια της χρονιάς 2007–08, ο Χιλ έπαιξε πέντε παιχνίδια με την ΚΚ Μπόσνα από το Σεράγεβο και στη συνέχεια επέστρεψε στο Ούντινε. Ολοκλήρωσε την αγωνιστική περίοδο αγωνιζόμενος με την Σναϊντέρο Ούντινε, όπου απετέλεσε το μισό του ίδιου δυναμικού διδύμου μαζί με τον Τζερόμ Άλεν για την ομάδα και είχε και πάλι προπονητή τον Τσέζαρε Πανκότο, όπως και τη χρονιά 2005–06.

Την 1η Μαρτίου 2010, ο Χιλ υπέγραψε συμβόλαιο με τη σερβική Χέμοφαρμ Βρσατς. Αργότερα, το 2012, ο Χιλ υπογράφει με την Άγουας δε Σόουσας Ουρένσε της 3ης Ισπανίας.

## Προπονητική πορεία
Ο Χιλ συνεχίζει να προπονεί στην περιοχή της Ατλάντα με την ιδιωτική υπηρεσία προπόνησης, CoachUp . 

## Βιβλιογραφικές αναφορές


## Εξωτερικοί σύνδεσμοι
* Προφίλ ACB.com
* Προφίλ Ιταλικού Πρωταθλήματος 
* Προφίλ ΑΕΚ
* Προφίλ Euroleague.net

Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Παλλακανέστρο Μπιέλλα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Κλουμπ Οουρένσε Μπαλονθέστο
Κατηγορία:Καλαθοσφαιριστές Αλικάντε
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Αδριατικής Λίγκας
Άγιος Συμεών Άνδρου

Ο **Άγιος Συμεών** είναι οικισμός της Άνδρου. Υπάγεται διοικητικά στην τοπική κοινότητα Βιταλίου, της δημοτικής ενότητας (τέως δήμου) Υδρούσας, του δήμου Άνδρου, της περιφερειακής ενότητας Άνδρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Άνδρου του νομού Κυκλάδων, στο γεωγραφικό διαμέρισμα Νήσων Αιγαίου.
*Μέχρι το 1955 ο οικισμός ονομαζόταν *Λειβάδιζα*.

## Γεωγραφία
Ο Άγιος Συμεών είναι ημιορεινός οικισμός της βορειοανατολικής Άνδρου. Βρίσκεται στις βορειοανατολικές κλιτύς της κορυφής «Άγιοι Σαράντα» (718 μ., πάνω από τον όρμο του Βιταλίου και σε μέσο σταθμικό υψόμετρο 420 μέτρα. Απέχει περίπου 49 χλμ. ΒΔ. της Χώρας Άνδρου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 *Λειβάδιζα* και προσαρτήθηκε στον δήμο Γαυρίου της Άνδρου. Το 1912 αποσπάστηκε από τον δήμο Γαυρίου και και προσαρτήθηκε στην κοινότητα Αμολόχου και το 1920 προσαρτήθηκε στην κοινότητα Βιταλίου. Το 1955 μετονομάστηκε σε *Άγιος Συμεών*. Με το ΦΕΚ 244Α - 04/12/1997 αποσπάστηκε από την κοινότητα Βιταλίου και προσαρτήθηκε στον δήμο Υδρούσας. Με το ΦΕΚ 87Α - 07/06/2010 αποσπάστηκε από τον δήμο Υδρούσας και προσαρτήθηκε στον δήμο Άνδρου.
## Αξιοθέατα
*Η παραλία «Βιτάλι» νοτιοανατολικά του οικισμού. 
*Η εκκλησία του Αγίου Συμεών

## Εκδηλώσεις
*Η γιορτή της εκκλησίας του Αγίου Συμεών, την 1η Σεπτεμβρίου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Άνδρος 1:50.000)

Κατηγορία:Χωριά της περιφερειακής ενότητας Άνδρου
Άγιος Συμεών Κέας

Ο **Άγιος Συμεών** είναι οικισμός της Κέας. Υπάγεται διοικητικά στην δημοτική κοινότητα Ιουλίδας, του δήμου Κέας, της περιφερειακής ενότητας Κέας - Κύθνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. 
## Γεωγραφία
Ο Άγιος Συμεών είναι οικισμός στο ανατολικό-νοτιοανατολικό τμήμα της Κέας. Βρίσκεται στις ανατολικές πλαγιές του υψώματος «Κεφάλα» (400 μ.), σε μέσο σταθμικό υψόμετρο 370. Απέχει περίπου 14 χλμ. ΝΑ. της Ιουλίδας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Ιουλίδος του δήμου Κέας. Με το ΦΕΚ 224Α – 11/09/1996 αποσπάστηκε από την κοινότητα Ιουλίδος και προσαρτήθηκε στον δήμο Κέας.
## Αξιοθέατα
*Το ξωκκλήσι του Αγίου Συμεών, κτισμένο πάνω σε αρχαίο ιερό της Αφροδίτης 
*Το ξωκκλήσι του Αγίου Φιλίππου στη φερώνυμη παραλία, ανατολικά του οικισμού
*Η πηγή «Σκαντζόχοιρος», νότια του οικισμού

## Πεζοπορία
Βόρεια του οικισμού περνάει το σηματοδοτημένο μονοπάτι Ελληνικών-Αγίου Φιλίππου, μήκους 4,7 χιλιομέτρων περίπου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «TERRAIΝ» (Κέα 1:25.000)
*Χάρτες «ROAD» (Τζια 1:40.000)

Κατηγορία:Χωριά της Κέας
Ράνταλ Φόλκερ

Ο **Ράνταλ Άλαν Φόλκερ** (· γενν. στις 22 Ιουλίου 1985) είναι Αμερικανός επαγγελματίας καλαθοσφαιριστής με την ΚΣΟ Σίμπιου της 1ης Ρουμανίας . Έχει ύψος 2,01 μέτρων και βάρος 115 κιλών   και έπαιζε στις θέσεις του πάουερ φόργουορντ και του σέντερ .

## Σταδιοδρομία στο λύκειο
Ο Φόλκερ έπαιξε λυκειακό μπάσκετ στο Γκέιτγουεϊ . Βαθμολογήθηκε από το Scout.com ως υποσχόμενος με δύο αστέρια, ο υπ' αριθμόν 3 πάουερ φόργουορντ στην πολιτεία του Μιζούρι και ο υπ' αριθμόν 85 γενικός υποψήφιος σε εθνικό επίπεδο, στην κατηγορία του 2003. 

## Κολεγιακή πορεία
Ο Φόλκερ έπαιξε 3 χρόνια (2004–2007) στο κολεγιακό πρωτάθλημα μπάσκετ του NCAA, παίζοντας με τους Σαλούκις του Πανεπιστημίου του Νότιου Ιλινόις υπό τον προπονητή Κρις Λόουερι .  Ως δευτεροετής , το εκρηκτικό ριμπάουντ και η τάπα του Φόλκερ του κέρδισαν το βραβείο του Πολυτιμότερου Παίχτη (MVP) στη Διάσκεψη Μιζούρι Βάλεϊ . Ως νεαρός, ο ύψους 1,80 μέτρων φόργουορντ είχε μέσο όρο 12,3 πόντους και 7,7 ριμπάουντ ανά παιχνίδι με τους Σαλούκις. Ο Φόλκερ ήταν ο κορυφαίος του πρωταθλήματος σε τάπες και βοήθησε το SIU να προχωρήσει στην Φάση των 16 του τουρνουά μπάσκετ NCAA .

## Επαγγελματική σταδιοδρομία
Αφού δεν επιλέχτηκε στο ντραφτ του ΝΒΑ το 2008, ο Φόλκερ αποφάσισε να ξεκινήσει την επαγγελματική σταδιοδρομία του στην Ευρώπη και υπέγραψε το καλοκαίρι του 2008 με την Σολέ Μπασκέτ ( 1η Γαλλίας ), όπου έγινε σημαντικός παίκτης της ομάδας υπό τον προπονητή Ερμάν Κουντέρ και έναν από τους καλύτερους ριμπάουντερ του πρωταθλήματος.  Με την Σολέ, έπαιξε επίσης σε πανευρωπαϊκές διοργανώσεις, όπως το EuroChallenge της περιόδου 2008–09, όπου η ομάδα του έφτασε στον τελικό αγώνα, στο EuroCup της χρονιάς 2009–10 και στην Ευρωλίγκα της περιόδου 2010–11 . Το 2010 κέρδισε το πρωτάθλημα της 1ης Γαλλίας με την Σολέ.

Στις 26 Σεπτεμβρίου 2012 ο Φόλκερ υπέγραψε με την Μπεσίκτας της 1ης Τουρκίας, για τη χρονιά 2012–13.  Στις 3 Ιουλίου 2013 υπέγραψε μονοετές συμβόλαιο με τη γαλλική ΣΛΟΥΚ Νανσί Μπασκέτ.  Τον Φεβρουάριο του 2014 παρέτεινε το συμβόλαιό του μέχρι το 2016  Στο τέλος της περιόδου 2013–14 της 1ης Γαλλίας, ονομάστηκε ο καλύτερος ξένος παίκτης του πρωταθλήματος της περιόδου . 

Στις 10 Οκτωβρίου 2016 ο Φόλκερ υπέγραψε με την ΑΕΚ .  Στις 29 Ιανουαρίου 2017 υπέγραψε με τη Στεάουα Βουκουρεστίου της Liga Națională .  Στις 13 Αυγούστου 2018 ο Φολκερ εντάχθηκε στην ΚΣΟ Σιμπίου της 1ης Ρουμανίας . 

## Βιβλιογραφικές αναφορές

## Εξωτερικοί σύνδεσμοι
* Προφίλ Euroleague.net
* Προφίλ Eurobasket.com
* Προφίλ Ελληνικού Πρωταθλήματος
* Προφίλ LNB.fr (στα Γαλλικά)
* Προφίλ Mackolik.com (στα Τουρκικά)

Κατηγορία:Καλαθοσφαιριστές Νανσί Μπασκέτ
Κατηγορία:Πάουερ φόργουορντ
Κατηγορία:Καλαθοσφαιριστές Σολέ Μπασκέτ
Κατηγορία:Σέντερ
Κατηγορία:Καλαθοσφαιριστές Μπεσίκτας
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Βέρνον Γκούντριτζ

Ο **Βέρνον Γκούντριτζ** (γεννήθηκε στις 18 Φεβρουαρίου 1984) είναι Αμερικανός επαγγελματίας καλαθοσφαιριστής .

## Κολεγιακή πορεία
Ο Γκούντριτζ παρακολούθησε το Πολιτειακό Πανεπιστήμιο του του Μισισιπή και το Πανεπιστήμιο Λα Σαλ . Είναι από το Μπρούκλιν της Νέας Υόρκης . 

## Επαγγελματική σταδιοδρομία
Ο Γκούντριτζ ήταν η 5η συνολική επιλογή στο ντραφτ του NBA Development League του 2010 από τους Σπρίνγκφιλντ Άρμορ . Σε 33 παιχνίδια με τους Άρμορ, ο Γκούντριτζ είχε μέσο όρο 9 πόντους και 5,4 ριμπάουντ σε 23,2 λεπτά συμμετοχής ανά αγώνα, μετά από τα οποία ανταλλάχθηκε στους Μέιν Ρεντ Κλόους για τον Γιουτζίν Σπέιτς . 

Το καλοκαίρι του 2011, ο Γκούντριτζ υπέγραψε με την αργεντίνικη 9 δε Χούλιο δε Ρίο Τέρθερο αλλά έφυγε πριν κάνει την πρώτη εμφάνισή του. 

Τον Σεπτέμβριο του 2011 υπέγραψε μονοετές συμβόλαιο με την ουκρανική ΜΚ Κιίβ .  Τον Ιούλιο του 2012, υπέγραψε με την Κίμικ Γιούζνι .  Τον Μάρτιο του 2013, πήγε στην Τουρκία και υπέγραψε με την Γεσιλγκιρεσούν Μπελεντίγε για το υπόλοιπο της χρονιάς. 

Τον Νοέμβριο του 2013 υπέγραψε με την ισραηλινή Χάποελ Κφαρ Σάμπα. Τον Ιανουάριο του 2014, πήγε στην Ισπανία και υπέγραψε με τη Λα Μπρουίξα δ' ορ Μανρέσα για το υπόλοιπο της περιόδου. 

Τον Σεπτέμβριο του 2014 ο Γκούντριτζ υπέγραψε με την ΑΕΚ .  Έφυγε από την ΑΕΚ μετά από μόλις τρεις αγώνες στην Ελληνική Α1 Κατηγορία . Τον Δεκέμβριο του 2014, υπέγραψε με τη βραζιλιάνικη UniCEUB/BRB για το υπόλοιπο της χρονιάς. 

Στις 20 Ιανουαρίου 2016, υπέγραψε με τους Πιράτας δε Κεμπραδίγιας του Πορτορικανού Πρωταθλήματος. 

Τον Δεκέμβριο του 2016 υπέγραψε με τους Ίνδιος δε Θιουδάδ Χουάρεθ του Μεξικανικού Πρωταθλήματος . 

### The Basketball Tournament
Το 2017, ο Γκούντριτζ αγωνίστηκε για τους Δε Ουάσινγκτον Τζένεραλς στο The Basketball Tournament . Η ομάδα έχασε στον γύρο των 64. 

## Βιβλιογραφικές αναφορές

## Εξωτερικοί σύνδεσμοι
* Προφίλ ACB.com 
* Προφίλ FIBA.com 
* Προφίλ Eurobasket.com
* Προφίλ RealGM.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Σπρίνγκφιλντ Άρμορ
Κατηγορία:Πάουερ φόργουορντ
Κατηγορία:Καλαθοσφαιριστές Μέιν Ρεντ Κλωζ
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ΜΚ Χίμικ
Κατηγορία:Καλαθοσφαιριστές Μανρέσα
Κατηγορία:Καλαθοσφαιριστές ΑΕΚ
Άγιος Σώστης Τήνου

Ο **Άγιος Σώστης** είναι οικισμός της Τήνου. Διοικητικά υπάγεται στην τοπική κοινότητα Τριαντάρου, της δημοτικής ενότητας και δήμου Τήνου, της περιφερειακής ενότητας Τήνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τήνου του νομού Κυκλάδων, στο γεωγραφικό διαμέρισμα Νήσων Αιγαίου.
## Γεωγραφία
Ο Άγιος Σώστης είναι παράλιος οικισμός της ΝΑ. Τήνου. Βρίσκεται στον μυχό του όρμου απέναντι από τα νησάκια Βλαντοί, σε μέσο σταθμικό υψόμετρο 20. Απέχει 5 χλμ. περίπου Α. της πρωτεύουσας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Τριαντάρου. Με το ΦΕΚ 244Α – 04/12/1997 αποσπάστηκε από την  κοινότητα Τριαντάρου  και προσαρτήθηκε στον δήμο Τήνου.
## Αξιοθέατα
*Η εκκλησία του Αγίου Σώστη στη φερώνυμη παραλία
μικρογραφία|H εκκλησία του Αγίου Σώστη.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Τήνος 1:40.000)
*eetaa.gr

Κατηγορία:Χωριά της περιφερειακής ενότητας Τήνου
Ολένα Ζελένσκα

Η **Ολένα Βολοντιμίριβνα Ζελένσκα** (ουκρανικά: Олена Володимирівна Зеленська; το γένος Κιγιάσκο [Кіяшко]) (6 Φεβρουαρίου 1978) είναι Ουκρανή σεναριογράφος και Πρώτη Κυρία της Ουκρανίας ως η γυναίκα του προέδρου Βολοντίμιρ Ζελένσκι. Τον Δεκέμβριο του 2019, η Ζελένσκα συμπεριλήφθηκε στην λίστα με τους 100 Ουκρανούς με την μεγαλύτερη επιρροή από το περιοδικό *Focus*, καταλαμβάνοντας την 30ή θέση.

Η Ολένα Κιγιάσκο γεννήθηκε στο Κριβί Ριχ στην Ουκρανική ΣΣΔ (σημερινή Ουκρανία) στις 6 Φεβρουαρίου 1978. Σπούδασε αρχιτεκτονική στο Τμήμα Πολιτικών Μηχανικών στο Εθνικό Πανεπιστήμιο του Κριβί Ριχ. Εργάστηκε ως συγγραφέας στην εταιρεία παραγωγής Kvartal 95.

## Παραπομπές


## Εξωτερικοί σύνδεσμοι
* 

Κατηγορία:Πρώτες Κυρίες της Ουκρανίας
Κατηγορία:Ουκρανοί σεναριογράφοι
Εθνική Βιβλιοθήκη της Ταϊλάνδης

Η **Εθνική Βιβλιοθήκη της Ταϊλάνδης** (ταϊλανδικά: หอสมุดแห่งชาติ) είναι αποθετήριο και βιβλιοθήκη πνευματικών δικαιωμάτων της Ταϊλάνδης. Ιδρύθηκε το 1905, μετά τη συγχώνευση των τριών υφιστάμενων βασιλικών βιβλιοθηκών, και είναι μια από τις παλαιότερες εθνικές βιβλιοθήκες της Ασίας. Λειτουργεί υπό τη δικαιοδοσία του Τμήματος Καλών Τεχνών του Υπουργείου Πολιτισμού στην Μπανγκόκ της Ταϊλάνδης.

Από το 2013, η Βιβλιοθήκη της Μπανγκόκ φιλοξένει πάνω από τρία εκατομμύρια αντικείμενα και έχει 11 επαρχιακά παραρτήματα. Ο προϋπολογισμός της ήταν 87 εκατομμύρια μπατ και απασχολούσε περίπου 200 άτομα.

## Ιστορία
Τα κύρια καθήκοντα της Εθνικής Βιβλιοθήκης της Ταϊλάνδης είναι η συλλογή, αποθήκευση, διατήρηση και οργάνωση όλης της εθνικής πνευματικής ιδιοκτησίας, ανεξαρτήτως μέσου. Οι συλλογές περιλαμβάνουν ταϊλανδικά χειρόγραφα, πέτρινες επιγραφές, φύλλα φοίνικα, παραδοσιακά ταϊλανδικά βιβλία και έντυπες εκδόσεις καθώς και οπτικοακουστικό υλικό και ψηφιακές πηγές. Η βιβλιοθήκη είναι ένας εθνικός πόρος πληροφόρησης που εξυπηρετεί τους πολίτες σε όλη τη χώρα.
αριστερά|μικρογραφία|254x254εσ|Πινακίδα της Εθνικής Βιβλιοθήκης της Ταϊλάνδης
Η Εθνική Βιβλιοθήκη έχει μακρά ιστορία. Πρόδρομός της ήταν η Βασιλική Βιβλιοθήκη Phra Vajirayana (ταϊλανδικά: หอสมุดพระวชิรญาณ) που ιδρύθηκε το 1883, από τους γιους και τις κόρες του βασιλιά Μογκούτ Δ') προς τιμήν του (Ράμα). Το 1897, όταν ο βασιλιάς Τσουλαλόνγκκορν επέστρεψε από την επίσκεψη του στην Ευρώπη εξέφρασε την επιθυμία του να αφιερώσει τη Βιβλιοθήκη Vajirayana στην πρωτεύουσα της χώρας. Το 1905, τρεις βιβλιοθήκες, η Βιβλιοθήκη Mandira Dharma, η Βιβλιοθήκη Vajirañāṇa και η Βιβλιοθήκη Βουδασασάνα Σανγκάχα, συγχωνεύτηκαν με διάταγμα  του βασιλιά Τσουλαλόνγκκορν και μετονομάστηκαν σε "Βιβλιοθήκη Vajirañāṇa για την Πρωτεύουσα".  Η βιβλιοθήκη παρέμεινε υπό βασιλική προστασία από εκείνη την ημερομηνία. Το 1933, μετά από δημοκρατικές μεταρρυθμίσεις, ιδρύθηκε το Τμήμα Καλών Τεχνών και ανέλαβε τη διοίκηση της Βιβλιοθήκης Vajirañāṇa με βασιλικό βαθμό. Στη συνέχεια μετονομάστηκε σε «Εθνική Βιβλιοθήκη». Το 1966, η Εθνική Βιβλιοθήκη μεταφέρθηκε στην οδό Samsen Road της Μπανγκόκ και τώρα διοικείται από το Υπουργείο Πολιτισμού.

## Σημαντικές ημερομηνίες

## Αποστολή
# Συλλογή, αποθήκευση, διατήρηση και έρευνα για την εθνική πνευματική ιδιοκτησία.
# Ανάπτυξη προτύπων για την αποθήκευση και τη διατήρηση της εθνικής πνευματικής ιδιοκτησίας.
# Δημιουργία και αύξηση της αξίας της εθνικής πνευματικής ιδιοκτησίας.
# Ανάπτυξη συστημάτων για την παροχή υπηρεσιών στους διάφορους χρήστες της βιβλιοθήκης.
# Ανάπτυξη συστημάτων για τη διαχείριση των περιουσιακών στοιχείων πνευματικής ιδιοκτησίας της χώρας.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
* Ταϊλάνδη
* Μπανγκόκ

## Εξωτερικοί σύνδεσμοι

* Official website

## Παραπομπές


Κατηγορία:Βιβλιοθήκες στην Ταϊλάνδη
Τα
Μετρό Κιέβου

Το **Μετρό του Κιέβου** () είναι το σύστημα μετρό της πόλης του Κιέβου, της πρωτεύουσας της Ουκρανίας. Εγκαινιάστηκε στις 6 Νοεμβρίου 1960.

Είναι ένα από τα πιο πολυσύχναστα συστήματα μετρό στον κόσμο. Αποτελεί κρατική επιχείρηση και το πλήρες όνομα του οργανισμού που το διαχειρίζεται είναι *Δημοτική Επιχείρηση «Μετρό του Κιέβου»*.

Το δίκτυο έχει τρεις γραμμές, συνολικού μήκους 67,56 χιλιομέτρων, και 52 σταθμούς, και με βάσει τα στοιχεία του έτους 2015 το σύστημα μετέφερε 1,331 εκατομμύρια επιβάτες καθημερινά.

Ξεκινώντας με την έναρξη της εισβολής της Ρωσίας στην Ουκρανία από τις 24 Φεβρουαρίου 2022, το μετρό του Κιέβου χρησιμοποιείται από τον πληθυσμό και ως υπόγειο καταφύγιο για προστασία από τους ρωσικούς βομβαρδισμούς.

## Φωτοθήκη
### Γραμμή «Σβιατόσινσκο-Μπροβαρσκά»

Zhytomyrska metro station Kiev 2010 01.jpg| Σταθμός «Ζιτόμιρσκα»
Teatralna metro station Kiev 2004.jpg| Σταθμός «Τεατράλνα»


### Γραμμή «Ομπολόνσκο-Τερεμκίβσκα»

Ploscha Lva Tolstogo metro station Kiev 2010 01.jpg| Σταθμός «Πλατεία Ουκρανών Ηρώων»


### Γραμμή «Συρέτσκο-Πετσέρσκα»

Vyrlytsja platform overview.jpg|Σταθμός «Βύρλιτσα»
Palats sportu metro station Kiev 2010 02.jpg|Σταθμός «Παλάτς Σπόρτου»


### Σιδηροδρομικά βαγόνια

Ua-metro-ky1-ch1-20050625c.jpg| Βαγόνι στην γραμμή Σβιατόσινσκο-Μπροβάρσκοϊ


## Παραπομπές


## Εξωτερικοί σύνδεσμοι
* 
*  

Κατηγορία:Κτίρια και κατασκευές στο Κίεβο
Κίεβο
Κομητεία Κόνβερνς (Ουαϊόμινγκ)

Το **Κόνβερνς** είναι κομητεία της πολιτείας Ουαϊόμινγκ στις ΗΠΑ. Σύμφωνα με την απογραφή πληθυσμού του 2020 είχε πληθυσμό 13.751 κατοίκων. Πρωτεύουσά της είναι η πόλη Ντάγκλας.

## Ιστορία
Ιδρύθηκε το 1888 με εκτάσεις από τις κομητείες Άλμπανι και Λάραμι. Η κομητεία διευρύνθηκε ελαφρώς έπειτα από ειδική ψηφοφορία κερδίζοντας εδάφη από την κομητεία  Άλμπανι. Το όνομά της προήλθε από τον ΑΡ Κόνβερνς (AR Converse), έναν κτηνοτρόφο - τραπεζίτη ο οποίος καταγόταν από την πρωτεύουσα της Πολιτείας, Τσεγιέν. 

## Παραπομπές


## Εξωτερικοί σύνδεσμοι
* 

Κατηγορία:Κομητείες του Ουαϊόμινγκ
Μουκορμυκητίαση

Η **μουκορμυκητίαση** είναι μια σοβαρή αλλά σπάνια μυκητιασική λοίμωξη, η οποία προκαλείται από μια ιδιαίτερη κατηγορία μυκήτων, τους μουκορμύκητες. Η λοίμωξη μπορεί να είναι θανατηφόρα σε ασθενείς με μειωμένο ανοσοποιητικό σύστημα, όπως σε εκείνους με αιματολογικές κακοήθειες ή ανεπαρκώς ελεγχόμενο διαβήτη ή σε άτομα που λαμβάνουν στεροειδή ή άλλα ανοσοκατασταλτικά. Δομικές παραβιάσεις, όπως τραύματα στο δέρμα, μπορούν επίσης να οδηγήσουν σε μουκορμυκητίαση.

Γενικά, η μουκορμυκητίαση κατατάσσεται σε πέντε βασικές κατηγορίες: ρινοεγκεφαλική, πνευμονική, δερματική, γαστρεντερική και διάσπαρτη. Στην πιο κοινή μορφή της, η λοίμωξη εκδηλώνεται ως μια ταχέως αναπτυσσόμενη, αγγειοϊστική λοίμωξη, με ρινοκογχικές, εγκεφαλικές και πνευμονικές εκδηλώσεις. Μεταδίδεται από σπόρια μούχλας της τάξης *Mucorales,* πιο συχνά μέσω εισπνοής, μολυσμένων τροφίμων ή μόλυνσης ανοιχτών πληγών.

Η λοίμωξη δεν είναι μεταδοτική. Ωστόσο, η έγκαιρη διάγνωση και η θεραπεία είναι κρίσιμες για την αντιμετώπισή της, καθώς είναι συνήθως ταχέως εξελισσόμενη και σχετίζεται με υψηλή θνητότητα. Η διάγνωση γίνεται με βιοψία και μικροβιολογική καλλιέργεια, σε συνδυασμό με την ιατρική απεικόνιση που βοηθά στον προσδιορισμό της έκτασης της νόσου. Η θεραπεία συνήθως περιλαμβάνει τη χρήση αντιμυκητιασικών φαρμάκων (π.χ. αμφοτερικίνη Β) και χειρουργικό καθαρισμό.

Ο ακριβής αριθμός των περιπτώσεων μουκορμυκητίασης είναι δύσκολο να προσδιοριστεί επειδή συνήθως δεν υπάρχει εθνική επιτήρηση από τις αρχές των χωρών. Στις ΗΠΑ, η συχνότητα εμφάνισης της ασθένειας υπολογίζεται να είναι περίπου 1,7 περιπτώσεις ανά 1 εκατομμύριο πληθυσμού. Σε μια ανασκόπηση δημοσιευμένων περιπτώσεων μουκορμυκητίασης βρέθηκε ότι ένα συνολικό ποσοστό θνητότητας από όλες τις αιτίες είναι 54%. Το ποσοστό θνητότητας διέφερε ανάλογα με την υποκείμενη κατάσταση του ασθενούς, τον τύπο του μύκητα και το σημείο του σώματος που επηρεάστηκε.

## Παραπομπές

Κατηγορία:Σπάνιες ασθένειες
Κατηγορία:Μυκητιάσεις
Σχέδιο Ντάλες

Το **Σχέδιο Ντάλες** ή **δόγμα Ντάλες** () αναφέρεται σε μια θεωρία συνωμοσίας, σύμφωνα με την οποία ο διοικητής της CIA, Άλεν Ντάλες, είχε αναπτύξει ένα σχέδιο για τις Ηνωμένες Πολιτείες προκειμένου να καταστρέψουν τη Σοβιετική Ένωση κατά τη διάρκεια του Ψυχρού Πόλεμου διαφθείροντας μυστικά την πολιτιστική κληρονομιά και τις ηθικές αξίες του σοβιετικού έθνους. Το σχέδιο δημοσιεύτηκε για πρώτη φορά στη Ρωσία λίγο μετά τη διάλυση της Σοβιετικής Ένωσης και αναφέρθηκε συχνά από εξέχοντες Ρώσους πολιτικούς, δημοσιογράφους και συγγραφείς.

## Προέλευση
Το κείμενο δημοσιεύτηκε για πρώτη φορά στη σύγχρονη μορφή του το 1993 στο άρθρο του Μητροπολίτη Αγίας Πετρούπολης και Λαντόγκα Ιωάννη (Σνύτσοφ) «Η μάχη για τη Ρωσία» και ταυτόχρονα από τον Ουκρανό ποιητή Μπόρις Ολυνούκ σε άλλο άρθρο. Έκτοτε αναφέρθηκε από πολλούς Ρώσους πολιτικούς (όπως οι Βλαντιμίρ Ζιρινόφσκι Νικολάι Κοντρατένκο, Σεργκέι Γκλάζιεφ), δημοσιογράφους, συγγραφείς (Σεργκέι Κάρα-Μούρτζα), και σκηνοθέτες (Νικήτα Μιχαλκόφ). Η Πρόεδρος του Συμβουλίου της Δημοκρατίας της Λευκορωσίας Ναταλία Κοτσανόβα χρησιμοποίησε τον όρο για να εξηγήσει την κατάσταση στη Λευκορωσία.

Ολόκληρο το σχέδιο (χωρίς καμία αναφορά στον Ντάλες ή τη CIA) εκφράζεται σχεδόν λέξη προς λέξη από έναν χαρακτήρα στην πρώτη έκδοση του μυθιστορήματος *The Eternal Call* του Ανατόλι Ιβάνοφ. Η δεύτερη έκδοση, που δημοσιεύτηκε το 1981, εξακολουθεί να περιέχει το μεγαλύτερο μέρος του σχεδίου, το οποίο τώρα είναι διασκορπισμένο σε σύντομες φράσεις μέσα στο δεύτερο βιβλίο.

## Περιεχόμενο
Το «σχέδιο», γραμμένο με τη μορφή έκθεσης, περιγράφει πώς οι Ηνωμένες Πολιτείες θα καταστρέψουν τον σοβιετικό (ρωσικό) λαό εκ των έσω μέσω μιας «πέμπτης φάλαγγας» που επιδιώκει να διαφθείρει τις βασικές πολιτιστικές αξίες της σοβιετικής κοινωνίας. Αυτό πρέπει να επιτευχθεί με την ανατροπή των φορέων αυτής της κουλτούρας (λογοτεχνία, θέατρο και κινηματογράφος) και την προώθηση της βίας. Επιπλέον, οι πράκτορες που θα υλοποιήσουν αυτό το σχέδιο θα εργαστούν για να βυθίσουν την κυβερνητική δομή στο χάος, τη γραφειοκρατία και τη διαφθορά, καθώς και να σπείρουν τον εθνικισμό, το εθνοτικό μίσος και τη δυσπιστία μεταξύ του γενικού πληθυσμού. 

## Απαγόρευση στη Ρωσία
Τον Ιούνιο του 2015, ένα τοπικό δικαστήριο στη Ρωσία έκρινε το περιεχόμενο του σχεδίου Ντάλες "εξτρεμιστικό υλικό" και απαγόρευσε τη δημοσίευση ή τη διανομή του στη Ρωσία αφού ορισμένοι κάτοικοι στο Ασβέστ το έλαβαν στα γραμματοκιβώτιά τους.

## Παραπομπές


## Βιβλιογραφία
* 
* (στα ρωσικά) *Anatoliy Ivanov*. Вечный зов. I издание, 1971.
* (στα ρωσικά) *N. N. Yakovlev* ЦРУ против СССР. Правда, 1983 (excerpt).
* *Thomas H. Etzold and John Lewis Gaddis, eds.*, Containment: Documents on American Policy and Strategy, 1945-1950. U.S. objectives with respect to Russia. (1948)

Κατηγορία:Αστικοί μύθοι
Κατηγορία:Μυστήρια
Κατηγορία:Θεωρίες συνωμοσίας
Κατηγορία:Ψυχρός Πόλεμος
Α για Ανδρομέδα

***Α για Ανδρομέδα*** (πρωτότυπος τίτλος **A for Andromeda**) είναι το όνομα μίας Βρετανικής τηλεοπτικής σειράς επιστημονικής φαντασίας, την οποία παρήγαγε και πρόβαλε BBC σε επτά μέρη το 1961. Γράφτηκε από τον κοσμολόγο Φρεντ Χόυλ, σε συνεργασία με τον συγγραφέα και τηλεοπτικό παραγωγό Τζον Έλλιοτ. Η σειρά αφορά μία ομάδα επιστημόνων που εντοπίζει ένα σήμα προερχόμενο από άλλο γαλαξία το οποίο περιέχει οδηγίες για την κατασκευή ενός πολύ προηγμένου υπολογιστή. Όταν ο υπολογιστής κατασκευάζεται, δίνει στους επιστήμονες οδηγίες για την δημιουργία ενός ζωντανού οργανισμού με το όνομα Ανδρομέδα, αλλά ένας από τους επιστήμονες, ο John Fleming, φοβάται ότι η σκοπός της Ανδρομέδας είναι να υποδουλώσει την ανθρωπότητα.

Μόνο ένα επεισόδιο της αρχικής παραγωγής, το 6ο, έχει διατηρηθεί, μαζί με μερικά αποσπάσματα από άλλα επεισόδιά. Το *Α για Ανδρομέδα* έχει διασκευαστεί δύο φορές: Πρώτα από την Ιταλική κρατική τηλεόραση RAI το 1972 (''A come Andromeda'') και έπειτα από το BBC το 2006 (*[[:en:A_for_Andromeda_(2006_film)|A for Andromeda]]) .* 

Η σειρά έγινε και Μυθιστόρημα από τον εκδοτικό οίκο Souvenir Press, και έχει μεταφραστεί και στα Ελληνικά . 

Η Σειρά είχε μεγάλη επιρροή, μεταξύ άλλων την αναφέρει ο Ρίτσαρντ Ντόκινς στο ίσως σημαντικότερο και δημοφιλέστερο από τα βιβλία του, το Εγωιστικό Γονίδιο .

## Παραπομπές

## Εξωτερικοί σύνδεσμοι
* 
* A for Andromeda novel στο goodreads

Κατηγορία:Βρετανικές τηλεοπτικές σειρές
Άγιος Φωκάς Τήνου

Ο **Άγιος Φωκάς** είναι οικισμός της Τήνου. Διοικητικά υπάγεται στην δημοτική κοινότητα, δημοτική ενότητα και δήμο Τήνου, της περιφερειακής ενότητας Τήνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τήνου του νομού Κυκλάδων, στο γεωγραφικό διαμέρισμα Νήσων Αιγαίου.
## Γεωγραφικά στοιχεία
Ο Άγιος Φωκάς είναι παράλιος οικισμός της νοτιοανατολικής Τήνου. Βρίσκεται στο ανατολικό άκρο του φερώνυμου όρμου, λίγο μετά την πόλη της Τήνου και σε μέσο σταθμικό υψόμετρο 40 μέτρα. Απέχει 2 χιλιόμετρα περίπου ανατολικά της πρωτεύουσας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στον δήμο Τήνου.
## Αξιοθέατα
*Τα λείψανα προϊστορικής ακρόπολης στη θέση «Βρέκαστρο» του ακρωτηρίου Ούρια
*Η μονή Αγίας Τριάδας Γύρλα, βόρεια του οικισμού. Ανακαινίστηκε κατά τον 18ο αιώνα και διαθέτει ξυλόγλυπτο τέμπλο και ωραίες εικόνες
*Η εκτεταμένη παραλία του οικισμού, από τις μεγαλύτερες και πλέον οργανωμένες του νησιού, αμέσως μετά την πόλη της Τήνου

## Εκδηλώσεις
Το πανηγύρι της Αγίας Τριάδας στη φερώνυμη μονή.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Τήνος 1:40.000)
*eetaa.gr

Κατηγορία:Χωριά της περιφερειακής ενότητας Τήνου
Άγιος Φωκάς Λακωνίας

Ο **Άγιος Φωκάς** είναι οικισμός της τοπικής κοινότητας Νομίων, της δημοτικής ενότητας και δήμου Μονεμβασίας, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου.
*Μέχρι το 1940 ο οικισμός ονομαζόταν *Βούταμο*.

## Γεωγραφία
Ο Άγιος Φωκάς είναι παράλιος οικισμός της νοτιοανατολικής Λακωνίας, στη χερσόνησο Επιδαύρου Λιμηράς. Βρίσκεται νότια της Μονεμβασιάς, στον κεντρικό μυχό του κόλπου Επιδαύρου Λιμηράς και στο τέλος της επαρχιακής παραθαλάσσιας οδού Μονεμβασίας-Αγίου Φωκά, σε μέσο σταθμικό υψόμετρο 80. Απέχει 100 χλμ. περίπου ΝΑ. της Σπάρτης (μέσω Σκάλας).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 ως *Βούταμο* και προσαρτήθηκε στον δήμο Μονεμβασίας του τέως νομού Λακεδαίμονος. Το 1909 υπήχθη οριστικά στον νομό Λακωνίας και το 1940 μετονομάστηκε σε *Άγιος Φωκάς*. Με το ΦΕΚ 244Α - 04/12/1997 αποσπάστηκε από την κοινότητα Νομίων και προσαρτήθηκε στον δήμο Μονεμβασίας.

## Αξιοθέατα
right|thumb|200px|Το κοιμητήριο του Αγίου Φωκά.
*Το εκκλησάκι του Αγίου Φωκά, πάνω σε βραχονησίδα που συνδέεται με την ξηρά 
*Η παραλία του οικισμού
*Οι εγκαταστάσεις του συνεδριακού κέντρου «Άλμπερτ Μαλβάζια»

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Μονεμβασιάς
Ιωάννης Μπούγας

Ο **Ιωάννης Δ. Μπούγας** (Άμφισσα, 21 Οκτωβρίου 1964) είναι Έλληνας δικηγόρος και πολιτικός, που υπηρετεί από το 2019, ως Βουλευτής Φωκίδας με τη Νέα Δημοκρατία. Από τον Ιανουάριο του 2021, διατελεί ως Γενικός Γραμματέας της Κοινοβουλευτικής Ομάδας της Νέας Δημοκρατίας.

Έχει υπηρετήσει ως Υφυπουργός Ανάπτυξης επί Κυβέρνησης Κώστα Καραμανλή (2009) και ξανά ως Βουλευτής Φωκίδας, από το 2004 έως το 2009.

## Βιογραφία
### Προσωπική ζωή και σπουδές
Ο Ιωάννης Μπούγας γεννήθηκε στην Άμφισσα το 1964. Σπούδασε στη νομική σχολή του Εθνικού και Καποδιστριακού Πανεπιστημίου Αθηνών, με μεταπτυχιακό στο Αστικό Δικονομικό Δίκαιο. Είναι δικηγόρος παρ' Αρείω Πάγω και Συμβουλίω της Επικρατείας.

Είναι παντρεμένος με την Αμαλία Παπαϊωάννου, με την οποία έχει τρία παιδιά.

Ομιλεί εκτός από ελληνικά, αγγλικά και γερμανικά.

### Πολιτική σταδιοδρομία
Ο Ιωάννης Μπούγας ασχολήθηκε αρχικά με την τοπική αυτοδιοίκηση. Στις αυτοδιοικητικές εκλογές του 1994 εξελέγη δημοτικός σύμβουλος Άμφισσας, ενώ στις αυτοδιοικητικές εκλογές του 1998 εξελέγη νομαρχιακός σύμβουλος Φωκίδας. Την περίοδο 1996-2000, υπήρξε αιρετό μέλος της Νομαρχιακής Επιτροπής Νέας Δημοκρατίας Φωκίδας. Το διάστημα 1999-2000, διετέλεσε αντιπρόεδρος του Νομαρχιακού Συμβουλίου Φωκίδας.

#### Βουλή των Ελλήνων
Στις εθνικές εκλογές του 2004, εξελέγη για πρώτη φορά βουλευτής Φωκίδας με τη Νέα Δημοκρατία. Διετέλεσε μέλος της Διαρκούς Κοινοβουλευτικής Επιτροπής Κοινωνικών Υποθέσεων, του Συμβουλίου της Ευρώπης και της Δυτικοευρωπαϊκής Ένωσης. Επανεξελέγη στις εθνικές εκλογές του 2007.

Το 2009, σε ανασχηματισμό της κυβέρνησης Κώστα Καραμανλή ορίστηκε υφυπουργός Ανάπτυξης.

Βουλευτής για την εκλογική περιφέρεια Φωκίδας, εξελέγη εκ νέου στις εθνικές εκλογές του 2019. Τον Ιανουάριο του 2021, ανέλαβε ως Γενικός Γραμματέας της Κοινοβουλευτικής Ομάδας της Νέας Δημοκρατίας.

### Άλλες δραστηριότητες
Ο Ιωάννης Μπούγας αποτελεί ιδρυτικό μέλος της Ένωσης Ελλήνων Αστικολόγων.

## Παραπομπές


## Εξωτερικοί σύνδεσμοι
* 
* Προφίλ του Ιωάννη Μπούγα στο Υπουργείο Δικαιοσύνης
* Προφίλ του Ιωάννη Μπούγα στη Βουλή των Ελλήνων
* Vouliwatch: Μπούγας Ιωάννης

Κατηγορία:Βουλευτές Φωκίδας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Δικαιοσύνης
Θρησκεία στην Ουκρανία

[μικρογραφία|Ο Καθεδρικός Ναός του Ευαγγελισμού στο [Χάρκοβο είναι μια από τις ψηλότερες ορθόδοξες εκκλησίες στον κόσμο. Η κατασκευή του ολοκληρώθηκε το 1888.]]
Η **θρησκεία στην Ουκρανία** είναι ποικίλη, με την πλειονότητα του πληθυσμού να ακολουθεί τον Χριστιανισμό. Μια έρευνα του 2018 που διεξήχθη από το Κέντρο Razumkov διαπίστωσε ότι το 71,7% του πληθυσμού δήλωσε θρησκευόμενος. Περίπου το 67,3% του πληθυσμού δήλωσε προσχώρηση σε ένα ή άλλο σκέλος του Ορθόδοξου Χριστιανισμού (28,7% του Πατριαρχείου Κιέβου, το 23,4% δηλώνει απλώς «Ορθόδοξο» χωρίς δήλωση σε ποιο Πατριαρχείο ανήκει, 12,8% του Πατριαρχείου Μόσχας, 0,3% Ουκρανική Αυτοκέφαλη Ορθόδοξη Εκκλησία και 1,9% άλλοι τύποι Ορθοδοξίας), 7,7% Χριστιανοί χωρίς δηλωμένη θρησκευτική πίστη, 9,4% Ουκρανοί Βυζαντινοί Καθολικοί, 2,2% Προτεστάντες και 0,8% Λατινικοί Καθολικοί, 2,5% Ισλάμ, Ιουδαϊσμός ήταν 04%, ενώ ένα μικρό ποσοστό ακολουθεί τον Ινδουισμό, τον Βουδισμό και τον Παγανισμό (Rodnovery). Ένα επιπλέον 11,0% δήλωσε ότι δεν είναι θρησκευόμενος ή άσχετος.

## Παραπομπές


## Εξωτερικοί σύνδεσμοι
* Υπηρεσία Θρησκευτικών Πληροφοριών της Ουκρανίας 


Ουκρανια
Μιχάιλο Φέντοροβ

Ο **Μιχάιλο Αλμπέρτοβιτς Φέντοροβ** (, γεννημένος στις 21 Ιανουαρίου 1991  ) είναι Ουκρανός πολιτικός και επιχειρηματίας που υπηρετεί επί του παρόντος ως Αντιπρόεδρος της Κυβέρνησης της Ουκρανίας και Υπουργός Ψηφιακού Μετασχηματισμού από το 2019.   

## Βιογραφία
Ο Φέντοροβ αποφοίτησε από το Εθνικό Πανεπιστήμιο Ζαπορίζια.  Το 2012 κατά τη διάρκεια ενός τοπικού φοιτητικού φεστιβάλ «2012 Student Republic», εξελέγη «φοιτητής δήμαρχος της Zaporizhia» στο φεστιβάλ αντικαθιστώντας τον Αντρίι Μπονταρένκο.

Ο Φέντοροβ είναι ο ιδρυτής του SMM Studio. 

Το 2014 ο Φέντοροβ ως μέλος του πολιτικού κόμματος 5.10 έθεσε ανεπιτυχώς υποψηφιότητα για το Βερχόβνα Ράντα στις Ουκρανικές κοινοβουλευτικές εκλογές του 2014 όντας 166ος στη λίστα του κόμματος (στην ουρά του). Το πολιτικό κόμμα των 5.10 (αρχηγός Χενάντιι Μπαλάσοβ) δεν πέρασε το κατώφλι του 5% κερδίζοντας μόνο 0,42% κατά τη διάρκεια των εκλογών και καταλαμβάνοντας τη 14η θέση μεταξύ των συμμετεχόντων κομμάτων.

Μετά τις προεδρικές εκλογές της Ουκρανίας το 2019 ο Φέντοροβ έγινε σύμβουλος του Προέδρου Βολοντίμιρ Ζελένσκι . 

Ο Φέντοροβ ήταν στην κομματική λίστα του πολιτικού κόμματος Υπηρέτης του Λαού κατά τις κοινοβουλευτικές εκλογές της Ουκρανίας το 2019  ωστόσο ο ίδιος δεν είναι εγγεγραμμένο μέλος του κόμματος (μη κομματικός, σύμφωνα με την Κεντρική Εκλογική Επιτροπή). Ο Φέντοροβ εξελέγη στο Βερχόβνα Ράντα στις εκλογές. 

Στις 29 Αυγούστου 2019 ο Φέντοροβ διορίστηκε Υπουργός Ψηφιακού Μετασχηματισμού στην κυβέρνηση του Χόντσαρουκ. Παρέδωσε την θητεία του αναπληρωτή μετά τον υπουργικό του διορισμό. Το πιο σημαντικό έργο του Φέντοροβ ως υπουργού επρόκειτο να είναι το λεγόμενο έργο «κράτος σε ένα smartphone» που στόχευε έως το 2024 το 100% όλων των κυβερνητικών υπηρεσιών θα πρέπει να είναι διαθέσιμο στο διαδίκτυο με το 20% των υπηρεσιών να παρέχονται αυτόματα, χωρίς την παρέμβαση ενός δημόσιου υπαλλήλου και 1 ηλεκτρονική φόρμα συμπλήρωσης για να ληφθεί ένα πακέτο υπηρεσιών «σε οποιαδήποτε κατάσταση ζωής». Στις 5 Νοεμβρίου 2019 ο Φέντοροβ έγραψε στο Facebook ότι το έργο «κράτος σε ένα smartphone» δεν θα χρηματοδοτηθεί από τον κρατικό προϋπολογισμό το 2020 (αλλά ήλπιζε ότι θα ήταν το 2021) αλλά ότι θα βασιζόταν «σε μια αποτελεσματική ομάδα και διεθνή τεχνική βοήθεια, συμπράξεις δημόσιου και ιδιωτικού τομέα, εθελοντισμό». Την επόμενη μέρα ο πρωθυπουργός Ολέξι Χόντσαρουκ τόνισε ότι κάθε κυβερνητικό υπουργείο είχε προγραμματίσει δαπάνες για ψηφιοποίηση και ότι το Υπουργείο Ψηφιακού Μετασχηματισμού είχε ξεχωριστό προϋπολογισμό και ότι έτσι ο κρατικός προϋπολογισμός ήταν επαρκής για να ξεκινήσει το έργο «κράτος σε ένα smartphone» το 2020.

## Παραπομπές


## Εξωτερικοί σύνδεσμοι
* 

Κατηγορία:Αντιπρόεδροι της Ουκρανίας
Κατηγορία:Ουκρανοί βουλευτές
Κατηγορία:Υπουργοί της Ουκρανίας
Nord Stream 2 AG

Η **Nord Stream 2 AG** (πρώην *New European Pipeline AG* )   κατέχει τον αγωγό Nord Stream 2 για τη μεταφορά φυσικού αερίου από τη Ρωσία μέσω της Βαλτικής Θάλασσας στη Γερμανία . Έχει έδρα στο Zug  και ανήκει στο 100&nbsp;% της εταιρείας Gazprom . 

Στις 26 Ιανουαρίου 2022, ιδρύθηκε η θυγατρική *Gas for Europe* GmbH, με έδρα το Schwerin .  Διευθύνων σύμβουλος είναι ο πρώην διευθυντής της E.ON Global Commodities, Reinhard Ontyd . Η κυριότητα του γερμανικού τμήματος του αγωγού μήκους 54 χιλιομέτρων και του σταθμού προσγείωσης στο Lubmin μεταβιβάστηκε σε αυτήν την εταιρεία μεταφοράς φυσικού αερίου βάσει των διατάξεων του νόμου περί βιομηχανίας ενέργειας .  Στα τέλη Δεκεμβρίου 2021, ο πρώην διπλωμάτης Dieter W. Haller διορίστηκε Πρόεδρος του Εποπτικού Συμβουλίου. Στα τέλη Ιανουαρίου 2022, του απαγορεύτηκε να το κάνει ξανά από το Ομοσπονδιακό Υπουργείο Εξωτερικών . 

Το Nord Stream 2 απορρίφθηκε στις 3 Μαρτίου. Μάρτιος 2022 ένας προς 1. Πτώχευση που ανακοινώθηκε στα μέσα ενημέρωσης τον Μάρτιο ως αποτέλεσμα των κυρώσεων κατά της Ρωσίας από την εισβολή στην Ουκρανία .   Η Γερμανία είχε προηγουμένως αναστείλει τη διαδικασία έγκρισης του Nord Stream 2.  

Η Nord Stream 2 AG ανήκει στην Gazprom. Στους οικονομικούς επενδυτές του έργου περιλαμβάνονται οι Engie, OMV, Royal Dutch Shell, Uniper και Wintershall Dea . 

Η Shell ανακοίνωσε στις 28 Φεβρουαρίου  2022, τέσσερις ημέρες μετά την έναρξη της ρωσικής εισβολής στην Ουκρανία, ότι σκοπεύει να τερματίσει τη συνεργασία της με την Gazprom και τις σχετικές εταιρείες ως αντίποινα για τον πόλεμο στην Ουκρανία. 

## Παραπομπές


Κατηγορία:Αγωγοί φυσικού αερίου στην Ευρώπη
Άγιος Χαράλαμπος Αττικής

Ο **Άγιος Χαράλαμπος** είναι οικισμός της δημοτικής κοινότητας και δημοτικής ενότητας Μάνδρας του δήμου Μάνδρας - Ειδυλλίας, της περιφερειακής ενότητας Δυτικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μεγαρίδος του νομού Αττικής, στο γεωγραφικό διαμέρισμα Στερεάς Ελλάδας.
## Γεωγραφία
Ο Άγιος Χαράλαμπος είναι ημιορεινός οικισμός της βορειοδυτικής Αττικής. Βρίσκεται στις ανατολικές απολήξεις του όρους Πατέρας (ύψωμα «Κορυφούλα», 421 μ.), πάνω στην επαρχιακή οδό Μάνδρας-Θηβών (Ε 962), λίγο πριν την Αγία Σωτήρα και σε μέσο σταθμικό υψόμετρο 260. Απέχει 37 χλμ. περίπου ΒΔ. της Αθήνας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στον δήμο Μάνδρας. Με το ΦΕΚ 87Α - 07/06/2010 αποσπάστηκε από τον δήμο Μάνδρας και προσαρτήθηκε στον δήμο Μάνδρας – Ειδυλλίας.
## Αξιοθέατα
*Η εκκλησία του Αγίου Χαραλάμπους
*Η μονή Ευαγγελιστρίας και Οσίου Δαυίδ, νοτιοανατολικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Χάρτες «ROAD» (Αττική 1:60.000)

Κατηγορία:Δήμος Μάνδρας - Ειδυλλίας
Κατηγορία:Χωριά της περιφερειακής ενότητας Δυτικής Αττικής
Άγιος Χαράλαμπος Λασιθίου

Ο **Άγιος Χαράλαμπος** είναι οικισμός της Κοινότητας Κάτω Μετοχίου, του δήμου Οροπεδίου Λασιθίου και της τέως Επαρχίας Λασιθίου στην περιφερειακή ενότητα  Λασιθίου της Κρήτης.

Μέχρι το 1957 ο οικισμός ονομαζόταν ***Γεροντομούρι*** (*Γεροντομουρί*).
## Γεωγραφικά στοιχεία
Ο Άγιος Χαράλαμπος είναι ορεινός οικισμός του δυτικού τμήματος του νομού Λασιθίου. Βρίσκεται στο δυτικό άκρο του οροπεδίου Λασιθίου (Τζερμιάδο), στις βορειοδυτικές κλιτύς της Δίκτης, πολύ κοντά στα όρια με τον νομό Ηρακλείου, πάνω στην επαρχιακή οδό Μέσα Λασιθίου - Καστελίου και σε μέσο σταθμικό υψόμετρο 860 μέτρα. Απέχει 54 χιλιόμετρα περίπου δυτικά του Αγίου Νικολάου.
## Ονομασία
Σύμφωνα με κάποια εκδοχή, η αρχική ονομασία του χωριού ήταν, «Γέρων το Μουρί», και οφείλεται στην εδαφική έξαρση (Μουρί) που παρουσιάζει μορφολογικά η περιοχή. Εδώ συγκεντρώνονταν οι δημογέροντες της επαρχίας, προκειμένου να εξετάσουν και να πάρουν αποφάσεις πάνω σε σημαντικής σημασίας θέματα που αφορούσαν τον τόπο.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως *Γεροντομούρι* (*Γεροντομουρί*) και προσαρτήθηκε στην κοινότητα Ψυχρού του νομού Λασιθίου. Το 1928 προσαρτήθηκε στην κοινότητα Κάτω Μετοχίου. Το 1957 μετονομάστηκε σε *Άγιος Χαράλαμπος*. Με το ΦΕΚ 244Α - 04/12/1997 αποσπάστηκε από την κοινότητα και προσαρτήθηκε στον δήμο Οροπεδίου Λασιθίου. 
## Αξιοθέατα
*Το ταφικό σπήλαιο Πρωτομινωικής και Μεσομινωικής Εποχής, όπου βρέθηκαν εκατοντάδες κρανία, βόρεια του οικισμού
*Η εκκλησία του Αγ. Χαραλάμπους στο βόρειο τμήμα του οικισμού
*Τμήμα του ιερού παλιάς βυζαντινής εκκλησίας αφιερωμένης στους Αγίους Σέργιο και Βάκχο, απέναντι από το σημερινό νεκροταφείο
*Το Βιτσιλόκουμο, όμορφη τοποθεσία δυτικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Οροπεδίου Λασιθίου
Κατάλογος πόλεων στην Κριμαία

Στον παρακάτω κατάλογο παρουσιάζονται οι πόλεις της Κριμαίας, σύμφωνα με τον πληθυσμό που εκείνες είχαν κατά την Απογραφή του Ομοσπονδιακού Διαμερίσματος της Κριμαίας (2014).

## Εξωτερικοί σύνδεσμοι
* Αποτελέσματα της απογραφής πληθυσμού του 2014  (στα ρωσικά)

Κατηγορία:Πόλεις της Κριμαίας
Άγιος Χαράλαμπος Πάρου

Ο **Άγιος Χαράλαμπος** είναι οικισμός της Πάρου. Υπάγεται διοικητικά στην δημοτική κοινότητα και δήμο Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πάρου του νομού Κυκλάδων, στο γεωγραφικό διαμέρισμα Νήσων Αιγαίου.

## Γεωγραφία
Ο Άγιος Χαράλαμπος είναι πεδινός οικισμός στο βορειοδυτικό τμήμα της Πάρου. Βρίσκεται κοντά στο ύψωμα «Προφήτης Ηλίας», πάνω στον επαρχιακό δρόμο Παροικιάς-Νάουσας και σε μέσο σταθμικό υψόμετρο 40 μέτρα. Απέχει 2,5χιλιόμετρα περίπου βορειοανατολικά της Παροικιάς.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Πάρου. 
## Γενικά στοιχεία
Στον οικισμό εδρεύει η Εταιρία Ύδρευσης και Αποχέτευσης Πάρου
## Αξιοθέατα
*Οι Τρεις Εκκλησίες, μεταβυζαντινές, καμαροσκέπαστες του 17ου αιώνα, που οικοδομήθηκαν στη θέση παλαιοχριστιανικής βασιλικής (6ος-7ος αιώνας). Στην οικοδόμησή τους χρησιμοποιήθηκε υλικό από αρχαία μνημεία, κυρίως ιωνικό κιονόκρανο με επιγραφή του 4ου π.Χ. αιώνα, που αναφέρεται στον Παριανό ποιητή Αρχίλοχο
*Η εκκλησία του Αγίου Χαραλάμπους στο κέντρο του οικισμού
*Η εκκλησία του Αγίου Ιωάννη και Προφήτη Ελισσαίου, ανατολικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Εγκυκλοπαίδεια Δομή, 2002-4
*Χάρτες «ROAD» (Πάρος 1:50.000)
*eetaa.gr

Κατηγορία:Χωριά της περιφερειακής ενότητας Πάρου
Άγιος Χαράλαμπος Κορινθίας

Ο **Άγιος Χαράλαμπος** είναι οικισμός της δημοτικής κοινότητας Ισθμίας, της δημοτικής ενότητας (τέως δήμου) Λουτρακίου-Περαχώρας, του δήμου δήμος Λουτρακίου-Περαχώρας-Αγίων Θεοδώρων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κορινθίας, στο γεωγραφικό διαμέρισμα Πελοποννήσου. 
## Γεωγραφία
Ο Άγιος Χαράλαμπος είναι παράλιος οικισμός στο βορειοανατολικό τμήμα του νομού Κορινθίας, στην πλευρά της Στερεάς Ελλάδος. Βρίσκεται στην παλαιά παραλιακή οδό Αθηνών-Κορίνθου, λίγο πριν την Ισθμία και σε μέσο σταθμικό υψόμετρο 20 μέτρων. Απέχει 12 χιλιόμετρα περίπου Α.ΝΑ. της Κορίνθου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Ισθμίας του νομού Κορινθίας. Με το ΦΕΚ 244Α - 04/12/1997 αποσπάστηκε από την κοινότητα Ισθμίας και προσαρτήθηκε στον δήμο Λουτρακίου-Περαχώρας. Με το ΦΕΚ 87Α - 07/06/2010 αποσπάστηκε από τον δήμο Λουτρακίου-Περαχώρας και προσαρτήθηκε στον δήμο Λουτρακίου-Αγίων Θεοδώρων, ο οποίος, με το ΦΕΚ 23Α - 29/01/2014 μετονομάστηκε σε δήμο Λουτρακίου-Περαχώρας-Αγίων Θεοδώρων. 
## Αξιοθέατα
*Η μονή Αγίου Χαραλάμπους, βόρεια του οικισμού
  
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Φάρος (Κριμαία)

thumb|250px|Πανοραμική όψη του Φάρου
Ο **Φάρος** (, , ) είναι παραθαλάσσια κωμόπολη του Δήμου Γιάλτας και αποτελεί de facto μέρος της ρωσικής Δημοκρατίας της Κριμαίας. Ο πληθυσμός του, σύμφωνα με την απογραφή του 2014, ήταν 1.844 κάτοικοι. Ο Φάρος είναι το νοτιότερο θέρετρο της Κριμαίας.

Η ίδρυσή του φαίνεται να έγινε από Έλληνες εμπόρους κατά τον Μεσαίωνα. Τον 19ο αιώνα ανακαλύφθηκε εκ νέου από τον Ρώσο επιχειρηματία Αλεξάντρ Κουζνέτσοφ, ο οποίος έχτισε εκεί μία παραθαλάσσια έπαυλη. Ο Κουζνέτσοφ ανέλαβε την χρηματοδότηση του κυριότερου αξιοθέατος της κωμόπολης, την εκκλησία της Αναστάσεως. Αυτό το περίτεχνο αρχιτεκτονικά κατασκεύασμα, το οποίο αποτελείται από πέντε τρούλους, βρίσκεται σε έναν βράχο 400 πάνω από την επιφάνεια της θάλασσας και δεσπόζει πάνω από τον Φάρο.

Οι Σοβιετικοί ηγέτες έχτισαν πολλά κρατικά ντάτσα κοντά στον Φάρο. Ένα από αυτά προσέλκυσε διεθνές ενδιαφέρον κατά τη διάρκεια της απόπειρας πραξικοπήματος του 1991, όταν ο Σοβιετικός ηγέτης Μιχαήλ Γκορμπατσώφ έκανε διακοπές εκεί όταν ξέσπασε το κίνημα. Η πολυτελής ντάτσα του Γκορμπατσώφ δέχτηκε μάλιστα πυροβολισμούς κατά τη διάρκεια της σύλληψης του Γκορμπατσώφ.

## Παραπομπές


## Εξωτερικοί σύνδεσμοι
* 
* Санатории Форос  - (στα ρωσικά)

Κατηγορία:Πόλεις της Ρωσίας
Κατηγορία:Οικισμοί της Βυζαντινής Αυτοκρατορίας
Άγιος Χαράλαμπος Θεσσαλονίκης

Ο **Άγιος Χαράλαμπος** είναι οικισμός της τοπικής κοινότητας Σαρακήνας, της δημοτικής ενότητας (τέως δήμου) Καλλινδοίων, του δήμου Λαγκαδά, της περιφερειακής ενότητας (τέως νομού) Θεσσαλονίκης, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαγκαδά του νομού Θεσσαλονίκης, στο γεωγραφικό διαμέρισμα Μακεδονίας.
*Μέχρι το 1955 ο οικισμός ονομαζόταν *Τσιφλίκι*.
## Γεωγραφία
Ο Άγιος Χαράλαμπος είναι ημιορεινός οικισμός στο νότιο τμήμα του νομού Θεσσαλονίκης. Βρίσκεται κοντά στους βορειοανατολικούς πρόποδες του Χορτιάτη και κοντά στην επαρχιακή οδό Θεσσαλονίκης-Ζαγκλιβερίου, σε μέσο σταθμικό υψόμετρο 255. Απέχει περίπου 44 χλμ Α.ΝΑ του κέντρου της Θεσσαλονίκης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 ως *Τσιφλίκι* και προσαρτήθηκε στην κοινότητα Λειβαδίου του νομού Θεσσαλονίκης. Το 1931 προσαρτήθηκε στην κοινότητα Σαρακήνας και το 1955 μετονομάστηκε σε *Άγιος Χαράλαμπος*. Με το ΦΕΚ 244Α - 04/12/1997 αποσπάστηκε από την κοινότητα Σαρακήνας και προσαρτήθηκε στον δήμο Καλινδοίων. Με το ΦΕΚ 87Α - 07/06/2010 αποσπάστηκε από τον δήμο Καλινδοίων και προσαρτήθηκε στον δήμο Λαγκαδά.
## Αξιοθέατα
*Η **εκκλησία** του **Αγίου Αθανασίου** στη νοτιοανατολική είσοδο του οικισμού.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Λαγκαδά
Κατηγορία:Χωριά της περιφερειακής ενότητας Θεσσαλονίκης
Πυρηνικός σταθμός Ζαπορίζια

Ο **πυρηνικός σταθμός Ζαπορίζια** () στο Ενερχοντάρ της Ουκρανίας, είναι ο μεγαλύτερος πυρηνικός σταθμός στην Ευρώπη και μεταξύ των 10 μεγαλύτερων στον κόσμο. Χτίστηκε από τη Σοβιετική Ένωση στη νοτιοανατολική Ουκρανία κοντά στην πόλη Ενερχοντάρ, στη νότια όχθη της τεχνητής λίμνης Καχόβκα στον ποταμό Δνείπερο.
thumb|300px|Απόψη των αντιδραστήρων Νο5 και Νο6.
Το εργοστάσιο διαθέτει 6 πυρηνικούς αντιδραστήρες ελαφρού ύδατος υπό πίεση VVER-1000 (PWR), ο καθένας με καύσιμο εμπλουτισμένο ουράνιου U235 και παράγει 950 MWe, για συνολική ισχύ εξόδου 5.700 MWe. Οι πρώτοι πέντε αντιδραστήρες μπήκαν διαδοχικά στο δίκτυο ηλεκτρικής ενέργειας μεταξύ 1985 και 1989 και ο έκτος προστέθηκε το 1995. Το εργοστάσιο παράγει σχεδόν το ήμισυ της ηλεκτρικής ενέργειας της χώρας που προέρχεται από πυρηνική ενέργεια και περισσότερο από το ένα πέμπτο της συνολικής ηλεκτρικής ενέργειας που παράγεται στο Ουκρανία. Ο θερμοηλεκτρικός σταθμός Ζαπορίζια βρίσκεται κοντά. 

Στις 4 Μαρτίου 2022 και τα δύο εργοστάσια καταλήφθηκαν από τις ρωσικές δυνάμεις κατά τη διάρκεια της Μάχης του Ενερχοντάρ κατά τη ρωσική εισβολή στην Ουκρανία το 2022.
## Λειτουργική κατάσταση
Το 2017 ολοκληρώθηκαν οι εργασίες εκσυγχρονισμού στον τρίτο αντιδραστήρα, επιτρέποντας 10ετή παράταση λειτουργίας έως το 2027. Το 2021 ολοκληρώθηκαν οι εργασίες εκσυγχρονισμού και στον πέμπτο αντιδραστήρα, επιτρέποντας 10ετή παράταση λειτουργίας.

## Αναταραχές του 2014

Τον Μάιο του 2014, 40 ένοπλα μέλη που ισχυρίζονταν ότι ήταν εκπρόσωποι του Δεξιού Τομέα φέρεται να προσπάθησαν να αποκτήσουν πρόσβαση στην περιοχή του σταθμού παραγωγής ενέργειας. Οι άνδρες σταμάτησαν από την ουκρανική αστυνομία πριν μπουν στο Ενερχοντάρ.

Ο σταθμός ηλεκτροπαραγωγής της Ζαπορίζια βρίσκεται περίπου 200 χιλιόμετρα μακριά από τον πολεμική ζώνη στο Ντονμπάς, όπου οι μάχες έγιναν πολύ σφοδρές το 2014. 

## 2022

## Παραπομπές


Κατηγορία:Πυρηνικοί σταθμοί στην Ουκρανία
Κατηγορία:Πυρηνικοί σταθμοί που κατασκευάστηκαν στη Σοβιετική Ένωση
Κρακελέ

Το **κρακελέ** (αγγλ. *crackele*) είναι ειδική τεχνοτροπία που εφαρμόζεται σε έπιπλα και σε αντικείμενα. Συγκεκριμένα τα κρακελέ γίνονται -εκ προθέσεως- στην επιφάνεια υλικών, με διάφορα σχήματα σε ποικίλες αποχρώσεις. Αυτό λαμβάνει χώρα εξαιτίας της μη συμβατότητας της χημικής σύστασης των χρωμάτων που χρησιμοποιούνται. Το κρακελέ γίνεται για λόγους αισθητικής και διακόσμησης και εφαρμόζεται σε διάφορες επιφάνειες υλικών, όπως λ.χ. ξύλο, μέταλλο, πλαστικό, αρκεί αρχικά να έχουν γίνει οι απαραίτητες προεργασίες.

Πολύ συχνά εφαρμόζεται σε επιφάνειες επίπλων με δύο αποχρώσεις, δίνοντας ένα ακανόνιστο σχέδιο που μοιάζει σαν να έχει «σπάσει» η βαφή με τον καιρό. Πρώτα οι επιφάνειες βάφονται με αραιωμένο βερνικόχρωμα ορισμένης χρωματικής παραλλαγής, και κατόπιν πριν προλάβει να στεγνώσει εντελώς η βαφή περνιέται ως δεύτερο, ένα άλλο μη συμβατό υλικό, εντελώς διαφορετικού χρώματος. Πριν προλάβει να στεγνώσει η δεύτερη βαφή «σπάει» η μεμβράνη, δημιουργώντας έτσι διάφορα σχέδια (τύπου *κρακελέ*). Παραδείγματος χάρη, το βερνικόχρωμα και η λάκα δεν είναι συμβατά χρώματα, δηλαδή έχουν διαφορετική χημική σύνθεση με αποτέλεσμα, όταν έρχονται σε επαφή, να δημιουργούνται τέτοια σχήματα, τύπου *κρακελέ*, στην επιφάνεια που βάφουμε.

Γενικά το εύρος αυτών των σχημάτων εξαρτάται από την πίεση που εφαρμόζεται με το πιστόλι βαφής. Όλα τα κρακελέ δεν χρειάζονται σφραγιστικό βερνίκι.

## Παραπομπές


Κατηγορία:Διακόσμηση
Κατηγορία:Έπιπλα